Patru oameni au murit şi alţi şapte au fost răniţi duminică în Ungaria după ce un vehicul care participa la un raliu a ieşit de pe traseu şi a intrat în spectatori, au anunţat autorităţile, transmite AFP.
Accidentul s-a produs între oraşele Labatlan şi Bajot din regiunea Komarom Esztergom (nord).
Motivele accidentului nu au fost deocamdată stabilite. Numeroase ambulanţe şi elicoptere de salvare au fost mobilizate la faţa locului.
Raliul Esztergom-Nyerges a fost imediat oprit după accident.